Document ID: 31997R1305

ΚΑΝΟΝΙΣΜΟΣ (ΕΚ) αριθ. 1305/97 ΤΗΣ ΕΠΙΤΡΟΠΗΣ της 4ης Ιουλίου 1997 για την τροποποίηση του κανονισμού (ΕΚ) αριθ. 613/97 για τις λεπτομέρειες εφαρμογής του κανονισμού (ΕΚ) αριθ. 3072/95 του Συμβουλίου σχετικά με τους όρους χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ρυζιού όσον αφορά την προθεσμία σποράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς του ρυζιού (1), και ιδίως το άρθρο 8 στοιχείο δ),
Εκτιμώντας:
ότι ο κανονισμός (ΕΚ) αριθ. 613/97 της Επιτροπής (2) επιβάλλει την υποχρέωση, για να δικαιούνται αντισταθμιστικής πληρωμής οι εκτάσεις, πρέπει να έχει λήξει η σπορά στις 31 Μαΐου το αργότερο με εξαίρεση την Πορτογαλία και τη γαλλική Γουιάνα όπου οι προθεσμίες έχουν καθοριστεί αργότερα 7
ότι, λόγω των κλιματικών συνθηκών, δικαιολογείται να μεταφερθεί αυτή η προθεσμία για την Ισπανία, για την περίοδο 1997/98 7 ότι από τη μεταφορά αυτή δεν πρέπει να διακυβευθεί η αποτελεσματικότητα του καθεστώτος στήριξης των παραγωγών ούτε να θιγεί το σύστημα ελέγχου που έχει καθοριστεί από τον κανονισμό (ΕΟΚ) αριθ. 3508/92 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 820/97 (4) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 1 του κανονισμού (ΕΚ) αριθ. 613/97, το κείμενο του πρώτου εδαφίου αντικαθίσταται από το ακόλουθο κείμενο:
«Για να δικαιούται αντισταθμιστικής πληρωμής για την περίοδο εμπορίας 1997/98, η έκταση πρέπει να έχει σπαρθεί το αργότερο στις 31 Μαΐου που προηγείται της εν λόγω συγκομιδής, με εξαίρεση την Πορτογαλία και την Ισπανία, όπου ως προθεσμία καθορίζεται η 30ή Ιουνίου.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουλίου 1997.

Labels: 17
19
5
6